സമരം ചെയ്തു മടുത്ത് നാട്ടുകാര്, മങ്കൊമ്ബ് റോഡിലെ വെള്ളക്കെട്ട് ബാക്കി മങ്കൊമ്ബ്: റോഡിന്റെ പുനര്നിര്മാണത്തിനുള്ള ടെന്ഡര് നടപടികള് പൂര്ത്തിയായിട്ടും മങ്കൊമ്ബ്കണ്ണാടി വികാസ് മാര്ഗ് റോഡിന്റെ ശോചനീയാവസ്ഥ അനന്തമായി നീളുന്നു. അറ്റകുറ്റപ്പണികളൊന്നും നടക്കാത്തതുമൂലം ഓരോദിവസവും പാടത്തെ വെള്ളക്കെട്ടില് റോഡ് അപ്രത്യക്ഷമായിക്കൊണ്ടിരിക്കുകയാണ്. റോഡ് നവീകരണത്തിനായി മേയില് ടെന്ഡര് നടപടികള് പൂര്ത്തിയായിരുന്നു.നാളിതുവരെ റോഡിലെ പടുകുഴികള് അടയ്ക്കുവാനുള്ള നടപടികള് പോലും അധികൃതരുടെ ഭാഗത്തുനിന്നുണ്ടായിട്ടില്ല. നവീകരണ ജോലികളുടെ ഭാഗമായി ആലപ്പുഴചങ്ങനാശേരി റോഡ് അടച്ചതോടെ റോഡിന്റെ യാത്രാപ്രാധാന്യവും കൂടി. മങ്കൊമ്ബില് നിന്നു ചങ്ങനാശേരി, കോട്ടയം പ്രദേശങ്ങളിലേക്കുള്ള വാഹനങ്ങള്ക്ക് എളുപ്പത്തില് സഞ്ചരിക്കാവുന്ന റോഡാണിത്. റോഡ് സഞ്ചാരയോഗ്യമാക്കണമെന്നാവശ്യപ്പെട്ട് വിവിധ രാഷ്ട്രീയ പാര്ട്ടികളുടെയും സംഘടനകളുടെയും നേതൃത്വത്തില് നിരവധി സമരങ്ങള് നടന്നിട്ടും അധികൃതര്ക്കു കുലുക്കമില്ലാത്തതില് നാട്ടുകാര്ക്കിടയില് പ്രതിഷേധം ശക്തമാണ്. ജനപ്രതിനിധികളും ഇക്കാര്യത്തില് കാട്ടുന്ന അലസത യാത്രക്കാരെ നിരാശരാക്കുന്നു. കുട്ടനാട്ടില് ജലനിരപ്പു താഴ്ന്നു നില്ക്കുന്ന സമയത്തും റോഡ് പാടത്തെ വെള്ളക്കെട്ടിനൊപ്പമാണ്. ഇരുചക്രവാഹനങ്ങളും കാറുകളും ഇതുവഴിയുള്ള ഗതാഗതം ഏറെക്കുറെ നിര്ത്തി വച്ചിരിക്കുകയാണ്. റോഡിലെ കുഴികള് വലുതായിക്കഴിഞ്ഞു. കുഴികളില് വീണു വാഹനങ്ങള്ക്കു കേടുപാടുകള് സംഭവിക്കുന്നതും യാത്രക്കാര്ക്കു പരിക്കേല്ക്കുന്നതുമായ സംഭവങ്ങള് പതിവാണ്. റോഡിന്റെ മോശം അവസ്ഥ മൂലം ആലപ്പുഴയില് നിന്നുള്ള കാവാലം തട്ടാശേരി കെഎസ്ആര്ടിസി സര്വീസുകള് നിലച്ചിട്ടു മാസങ്ങളേറെയായി. മങ്കൊമ്ബ്, കണ്ണാടി, കാവാലം, കായല്പ്പുറം തുടങ്ങിയ പ്രദേശങ്ങളിലെ ജനങ്ങള്ക്ക് ആലപ്പുഴയിലേക്കെത്താന് ഏറെ ബുദ്ധിമുട്ടാണ്. കാവാലത്തു നിന്നുള്ള ജലഗതാഗത വകുപ്പിന്റെ സര്വീസുകളാണ് ഇവര്ക്കാശ്രയം. ബോട്ടു സര്വീസുകളുടെ കുറവും യാത്രക്കാരുടെ ദുരിതം ഇരട്ടിപ്പിക്കുന്നു. അടിയന്തരമായി റോഡിന്റെ നവീകരണ ജോലികള് ആരംഭിച്ചു. ഇതുവഴിയുള്ള ഗതാഗതം പുനഃസ്ഥാപിക്കണമെന്നാണ് നാട്ടുകാരുടെ ആവശ്യം.